CELEX: 32021D0879
Language: hu
Date: 2021-05-27 00:00:00
Title: A Tanács (EU) 2021/879 végrehajtási határozata (2021. május 27.) az Európai Biztosítás- és Foglalkoztatóinyugdíj-hatóság (EIOPA) elnökének kinevezéséről

2021.6.1.   
               
               
                  HU
               
               
                  Az Európai Unió Hivatalos Lapja
               
               
                  L 192/14
               
            
         A TANÁCS (EU) 2021/879 VÉGREHAJTÁSI HATÁROZATA
         (2021. május 27.)
         az Európai Biztosítás- és Foglalkoztatóinyugdíj-hatóság (EIOPA) elnökének kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, a 716/2009/EK határozat módosításáról és a 2009/79/EK bizottsági határozat hatályon kívül helyezéséről szóló, 2010. november 24-i 1094/2010/EU európai parlamenti és tanácsi rendeletre (1) és különösen annak 48. cikke (2) bekezdésére,
         mivel:
         
                     (1)
                  
                  
                     A Tanács 2021. március 25-én megkapta az EIOPA felügyeleti tanácsa által az EIOPA elnöki tisztségére kiválasztott, a három legjobb minősítést kapott jelöltet tartalmazó szűkített listát.
                  
               
                     (2)
                  
                  
                     A Tanács elnöksége a tagállamok nevében 2021. április 15-én lefolytatta az interjúkat a három jelölttel.
                  
               
                     (3)
                  
                  
                     A Tanács elnöksége 2021. április 21-én nem hivatalos és indikatív konzultációt kezdeményezett az EIOPA felügyeleti tanácsától legjobb minősítést kapott jelöltről, Petra HIELKEMA-ról.
                  
               
                     (4)
                  
                  
                     Az (EU) 2019/2175 európai parlamenti és tanácsi rendelettel (2) módosított, 1094/2010/EU európai parlamenti és tanácsi rendelet 48. cikkének (2) bekezdésével összhangban, a Tanács az Európai Parlament általi megerősítést követően határozatot fogad el az elnök kinevezéséről.
                  
               
                     (5)
                  
                  
                     A Tanács 2021. május 5-én levélben tájékoztatta az Európai Parlamentet arról, hogy amennyiben az Európai Parlament megerősíti, hogy Petra HIELKEMA-t nevezzék ki az EIOPA elnöki tisztségére, a Tanács határozatot fogad el, amelyben kinevezi őt az EIOPA elnökévé.
                  
               
                     (6)
                  
                  
                     Az Európai Parlament 2021. május 18-án megerősítette, hogy Petra HIELKEMA-t nevezzék ki az EIOPA elnöki tisztségére,
                  
               ELFOGADTA EZT A HATÁROZATOT:
         
            1. cikk
            A Tanács Petra HIELKEMA-t nevezi ki az Európai Biztosítás- és Foglalkoztatóinyugdíj-hatóság (EIOPA) elnökévé a 2021. szeptember 1-jétől számított öt éves időtartamra.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. május 27-én.
            
               
                  a Tanács részéről
               
               
                  az elnök
               
               P. SIZA VIEIRA
            
         
         
            (1)  HL L 331., 2010.12.15., 48. o.
         
         
            (2)  Az Európai Parlament és a Tanács (EU) 2019/2175 rendelete (2019. december 18.) az európai felügyeleti hatóság (Európai Bankhatóság) létrehozásáról szóló 1093/2010/EU rendelet, az európai felügyeleti hatóság (Európai Biztosítás- és Foglalkoztatóinyugdíj-hatóság) létrehozásáról szóló 1094/2010/EU rendelet, az európai felügyeleti hatóság (Európai Értékpapírpiaci Hatóság) létrehozásáról szóló 1095/2010/EU rendelet, a pénzügyi eszközök piacairól szóló 600/2014/EU rendelet, a pénzügyi eszközökben és pénzügyi ügyletekben referenciamutatóként vagy a befektetési alapok teljesítményének méréséhez felhasznált indexekről szóló (EU) 2016/1011 rendelet, valamint a pénzátutalásokat kísérő adatokról szóló (EU) 2015/847 rendelet módosításáról (HL L 334., 2019.12.27., 1. o.).